Rikunarita-ORG/Wikinium huggingface dataset:
# 1801 m.

**1801** m. buvo nekeliamieji metai, prasidedantys ketvirtadienį pagal Grigaliaus kalendorių.

## Lietuvoje

### Gimtadieniai

* **Vasario 16** d. – Motiejus Valančius, lietuvių grožinės prozos pradininkas, Žemaičių vyskupas (1849-1875 m.). M. Valančius padėjo pagrindus aukštesnio meninio lygio lietuvių realistinei prozai, kuri paskutiniame XIX a. dešimtmetyje užėmė pirmaujančią vietą lietuvių literatūroje (m. 1875 m.).
* **Balandžio 5** d. – Vincentas Matusevičius, Lietuvos 1830-1831 m. sukilimo veikėjas, Trakų apskrities sukilėlių būrio vadas (m. 1862 m.).
* **Birželio 8** d. – Mauricijus Maurikis Griškevičius-Hriškevičius, teisininkas, istorikas, publicistas, žurnalistas, spaudos darbuotojas (m. 1864 m.).
* **Birželio 10** d. – Johanas Ferdinandas Kelkis, Mažosios Lietuvos pedagogas, spaudos ir raštijos darbuotojas (m. 1877 m.).
* **Rugsėjo 15** d. – Mauricijus Prozoras, 1831 m. sukilimo dalyvis, rezistentas, visuomenės veikėjas (m. 1886 m.).

**Nedatuota Benediktas Dobroslavas Kalinauskas, Lietuvos bajoras, 1831 m. sukilimo veikėjas.
* Benediktas Tiškevičius, Lietuvos bajoras, didikas, Lelijos herbo grafas (m. 1866 m.).
* Nikolajus, grafas, Rusijos imperijos tikrasis valstybės patarėjas, imperatorius rūmų hofmeisteris, liberalas (m. 1871 m.).

### Mirtys

* **Gruodžio 29** d. – Stanislovas Antanas Tiškevičius Logoiskis, Lietuvos Didžiosios Kunigaikštystės bajoras, didikas, Lelijos herbo grafas, Abiejų Tautų Respublikos valstybės ir karinis veikėjas (g. 1727 m.).

**Nedatuota Jurgis Pranas Grabovskis, vienas 1794 m. sukilimo vadų (g. 1756 m.).

## Pasaulyje

### Gimtadieniai

* **Spalio 18** d. – Chustas Chosė de Urkiza, Argentinos generolas ir politikas. 1854–1860 m. buvo Argentinos Konfederacijos prezidentu (m. 1870 m.).
* **Lapkričio 3** d. – Vincenzo Bellini, italų kompozitorius (m. 1835 m.).

**Nedatuota Aleksandras Varlamovas, rusų kompozitorius (m. 1848 m.).

### Mirtys

* **Kovo 23** d. – Pavelas I Petrovičius, Rusijos imperatorius (nuo 1796 m.) (g. 1754 m.).
* **Lapkričio 28** d. – Déodat Gratet de Dolomieu, prancūzų geologas (g. 1750 m.).

## Nuorodos
# Choreografija

Anna Pavlova („Mirštanti gulbė“)
**Choreografija** (sen. gr. χορός 'šokis' + *γράφειν* 'rašyti') – judesių kūrimas, šokio menas. Kaip ir muzikinė kompozicija yra meno kūrinys (autorių teisės objektas). Gali būti soliniai arba kolektyviniai šokiai, netgi šou (pvz., Michel Fokine *Mirštanti gulbė*, 1907 m.), trukti ištisas valandas kaip teatro šokio inscenizacija; veikti daug asmenų, būti sudėtingų judesių, veiksmų.

## Choreografas

Choreografas – choreografijos kūrėjas, judesio menininkas. Jis yra ir kūrinio autorius, ir jo režisierius (dėl šio dvigubo vaidmens intelektinės nuosavybės teisėje kyla daug (kompleksinių sunkumų). Operoje, teatre ir miuzikle choreografas dažniausiai dirba kartu su kitais režisieriais (paprastai jam vadovaujančiais).
# 1446 m.

**1446** m. buvo nekeliamieji metai, prasidedantys ketvirtadienį pagal Grigaliaus kalendorių.

## Pasaulyje

### Mirtys

* **Balandžio 15** d. – Filipas Bruneleskis, italų ankstyvojo Renesanso architektas, skulptorius, centrinės perspektyvos atradėjas (g. 1377 m.).

## Nuorodos
# Kirtis

**Kirtis** – vieno kurio nors skiemens išryškinimas tariant žodį. Dalyje kalbų kirtis yra fiksuotas, pavyzdžiui, suomių, estų, latvių, vengrų kalbose – pirmame skiemenyje, kečujų, lenkų – priešpaskutiniame, prancūzų, gvaranių – paskutiniame. Klasikinėje arabų, lotynų kalbose kirčio vieta lengvai nuspėjama (paprastai formuojasi apie priešpaskutinį skiemenį). Anglų, ispanų, italų, portugalų ir vokiečių kalbose kirčio vieta mažiau nuspėjama ir labiau priklauso nuo žodžio. Todėl šiose kalbose kirčio vietą reikia įsidėmėti (ispanų, portugalų kalbose tam naudojami diakritiniai ženklai). Rusų, ukrainiečių, lietuvių kalbose kirtis yra nepastovus, laisvas ir kinta ne tik skirtinguose žodžiuose, bet ir to paties žodžio skirtingose formose.

## Kirtis lietuvių kalboje

Lietuvių kalboje yra:

* dešininis kirtis, jis žymi *tvirtaprãdę príegaidę*;
* kairinis kirtis;
* riestinis kirtis, jis žymi *tvirtagãlę príegaidę*.

Lietuvių kalbos kirtis gali būti žodžio pradžioje, viduryje arba žodžio gale, t. y. kirtis yra laisvas.
# Konteinerinis laivas

Laivas su konteineriais
**Konteinerinis laivas** – krovininis laivas, transportuojantis krovinius, pakrautus į standartizuotus konteinerius. Su kroviniais sveria 10–40 t, o labai didelių konteinerinių laivų keliamoji galia 25000-30000 tonų, greitis 25-30 mazgų.

Konteineriniai laivai kraunami 20 arba 40 pėdų dydžio konteineriais, todėl laivo talpa nusakoma ekvivalentinių vienetų skaičiumi TEU (angl. *twenty feet equivalent unit*, '20 pėdų ekvivalentinis vienetas') arba FEU (*forty feet equivalent unit*, '40 pėdų ekvivalentinis vienetas'). Laivas, į kurį pakraunama 1000 vnt. 40 pėdų ilgio konteinerių (arba 2000 vnt. 20 pėdų konteinerių), gali būti apibūdinamas kaip 1000 FEU arba 2000 TEU. Krovinių konteinerių klasifikacija, matmenys, svoriai apibrėžiami tarptautiniais ISO standartais. Krovos darbus vykdo specializuoti konteineriniai kranai.

Konteineriniai laivai skirstomi pagal dydžio kategorijas. Didžiausi yra Panamax ir ULCV (ekstra dydžio) kategorijų laivai. Panamax laivų dydį riboja Panamos kanalo šliuzų pralaidumo galimybės. Dėl kanalo išplėtimo projektų atnaujinti terminai Post-Panamax, Neo–Panamax. Pastaraisiais metais apie 90 % nebirių krovinių pasaulyje gabenama konteineriniais laivais, iš kurių didžiausias nuo 2023 m. gali gabenti per 24 000 TEU. Didžiausi konteineriniai laivai yra apie 400 m ilgio ir gabena krovinius, atitinkančius šešiolikos–septyniolikos krovininių laivų, plaukiojusių prieš Antrąjį pasaulinį karą, pajėgumą.

Pirmieji laivai, skirti gabenti standartizuotus krovinių vienetus, buvo pradėti naudoti XVIII a. pabaigoje Anglijoje. 1766 m. James Brindley suprojektavo laivą „Starvationer“, pritaikytą pakrauti 10 medinių konteinerių su anglimi, kuri buvo plukdoma Bridžvaterio kanalu į Mančesterį. 1931 m. vasario mėn. išplaukė pirmasis pasaulyje konteinerinis laivas „Autocarrier“, kuriame buvo 21 vieta Jungtinės Karalystės Pietų geležinkelio konteineriams.

## Šaltiniai
# Mišelis Hazanavičius

| Mišelis Hazanavičius pranc. *Michel Hazanavicius* |
| --- |
|  |
| Gimė | 1967 m. gegužės 29 d. Paryžius |
| Sutuoktinis (-ė) | Berenisė Bežo |
|  |
| Veikla | Prancūzijos kino režisierius, scenaristas, aktorius |
|  |
| Žymūs apdovanojimai |
| * Raimu prizas, Oskaras
 |
|  |
|  **Vikiteka** | Mišelis Hazanavičius |

**Mišelis Hazanavičius** (*Chazanavičius*, pranc. *Michel Hazanavicius*, g. 1967 m. gegužės 29 d. Paryžiuje) – Prancūzijos kino režisierius, scenaristas, aktorius.

## Biografija

Kilęs iš Lietuvos žydų šeimos. Kūrybinę karjerą 1988 m. pradėjo televizijos kompanijoje „Canal+“, rašydamas scenarijus įvairioms humoristinėms laidoms, daugiausia – humoro grupei „Nuliai“. Nuo 1992 m. pats pradėjo statyti humoristines laidas. 1993 m. kartu su Dominiku Mezere (Dominique Mézerette) sukūrė kino studijos Warner Bros 1952–1980 m. statytų kino filmų ištraukų kompiliaciją „Didysis sugrįžimas“ (*Le Grand Détournement*), taip pat žinomą pavadinimu „Amerikietiška klasė“.

1997 m. didžiajame kine debiutavo trumpametražiniu filmu „Šachmatai sostinėje“. 1999 m. pastatė pilnametražį filmą „Mano draugai“, kuriame vaidino ir jo brolis Seržas Hazanavičius. Žymaus pasisekimo sulaukė jo filmas „Agentas 117: Kairas – šnipų lizdas“ (*OSS 117: Le Caire, nid d’espions*), parodijuojantis anglų serialą apie Džeimsą Bondą. Jį žiūrėjo 2 mln. žiūrovų. Dar daugiau žiūrovų sulaukė 2009 m. jo tęsinys „Agentas 117: Rio neatsako“.

2004 m. prodiusavo dokumentinį filmą „Žudykite juos visus! Ruanda, genocido istorija be pagražinimų“ (*Tuez-les tous! Rwanda, histoire d’un génocide sans importance*).

## Filmografija

### Vaidmenys

* 1993 m. – Le Grand détournement (La Classe américaine)
* 1994 m. – La cité de la peur
* 1996 m. – Delphine 1, Yvan 0
* 2006 m. – Ma femme est une actrice

### Scenarijai

* 1992 m. – Ca détourne (TV)
* 1993 m. – Le Grand détournement
* 1996 m. – Delphine 1, Yvan 0
* 1998 m. – Le Clone
* 1999 m. – Mes amis
* 2004 m. – Les Dalton
* 2009 m. – OSS 117: Rio ne répond plus
* 2011 m. – The Artist (nebylus, juodai baltas), 2012 m.

### Pastatymai

* 1992 m. – Derrick contre Superman (TV)
* 1992 m. – Ça détourne (TV)
* 1993 m. – Le Grand Détournement (La Classe américaine)
* 1994 m. – C’est pas le 20 heures (TV serialas)
* 1996 m. – Les Films qui sortent le lendemain dans les salles de cinéma (TV serialas)
* 1997 m. – Echec au capital (trumpametražis)
* 1999 m. – Mes amis
* 2006 m. – OSS 117: Le Caire, nid d’espions
* 2009 m. – OSS 117: Rio ne répond plus
* 2011 m. – The Artist (nebylus, juodai baltas)

## Įvertinimas

* 2006 m. „Raimu prizas“ už filmą „Agentas 117: Kairas – šnipų lizdas“.
* 2007 m. nominuotas „Cezario premijai“.
* 2007 ir 2010 m. nominuotas prizui „Krištolinis gaublys“.
* 2011 m. 64-asis Kanų kino festivalis – 3 nominacijos, prizas už geriausią vyrišką vaidmenį filme „The Artist“ Žanui Dužardenui.
* 2012 m. Oskaras už geriausią filmą „The Artist“.

## Šaltiniai

## Nuorodos

* Michel Hazanavicius. Internet Movie Database[neveikianti nuoroda]
* OSS 117: Cairo, Nest of Spies
# Gravitacija (filmas)

| *Gravitacija* |
| --- |
|  |
|   |
| Pavadinimas | Gravity |
| Kilmės šalis |  JAV  Jungtinė Karalystė |
| Režisierius | Alfonso Cuaron |
| Prodiuseris (-iai) | Alfonso Cuarón David Heyman |
| Kompozitorius | Steven Price |
| Vaidina | Sandra Bullock George Clooney |
| Metai | 2013 |
| Žanras | Mokslinė fantastika Trileris |
| Trukmė | 91 min. |
| Kalba | anglų |
| Biudžetas | 100 mln. JAV dolerių |
| Pajamos | 723,2 mln. JAV dolerių |
| **IMDb įrašas** |

**Gravitacija** (angl. *Gravity*) – 2013 m. mokslinės fantastikos filmas, kurį režisavo Alfonsas Kuaronas. Septyniskart apdovanotas „Oskarais“. Filme pagrindinius vaidmenis atliko Sandra Bulok ir Džordžas Klūnis. Jie vaidino astronautus, likusius atvirame kosmose sudužus jų daugkartiniam erdvėlaiviui ir bandančius sugrįžti į Žemę.

## Turinys

DĖMESIO: *toliau atskleidžiamos kūrinio detalės*

Daktarė Rajan Stoun (akt. Sandra Bulok) yra puiki biomedicinos inžinierė, kuri dalyvauja savo pirmojoje kosminėje misijoje šatlu „Explorer“. Tačiau astronautams atsitinka nelaimė − daugkartinis erdvėlaivis yra sunaikinamas atskriejusių sudužusių palydovų nuolaužų ir R. Stoun su astronautu-veteranu Metu Kovalskiu (akt. Džordžas Klūnis), kuriam tai paskutinė kosminė kelionė, lieka visiškai vieni kosmose, be ryšio su Žeme ir turi mažėjančias deguonies atsargas.

## Apdovanojimai

„Gravitacija“ laimėjo 7 apdovanojimus 2014 m. „Oskarų“ apdovanojimuose iš 10 nominacijų:

1. Geriausia kinematografija
2. Geriausias režisierius (Alfonso Cuarón)
3. Geriausias montažas
4. Geriausia muzika
5. Geriausias garso montažas
6. Geriausias garsas
7. Geriausi specialieji efektai

„Gravitacija“ 2014 m. laimėjo šešis BAFTA apdovanojimus:

1. Geriausias Britų filmas
2. Geriausia kinematografija
3. Geriausias režisierius (Alfonso Cuarón)
4. Geriausia muzika
5. Geriausias garsas
6. Geriausi specialieji efektai

„Gravitacija“ 2014 m. laimėjo vieną „Auksinio gaublio“ apdovanojimą:

1. Geriausias režisierius (Alfonso Cuarón)

## Šaltiniai

## Nuorodos

* Gravitacija svetainėje Obuolys.lt
# Filikstou uostas

| Filikstou uostas |
| --- |
|  Filikstou uostas (2012 m.) |
| Vieta |
| Valstybė |  Anglija |
| Jūra | Šiaurės jūra |
| Bendra informacija |
| Būklė | Veikiantis |
| Pradėjo veikti | 1875 m. |
| Savininkas | Hutchison Ports |
| Direktorius | Clemence Cheng |
| Tipas | Konteinerinis uostas |
| Prieplaukos | 9 |
| Statistika |
| Darbuotojų skaičius | 2500 (2009 m.) |
| Uosto gylis | 15 m |
| Konteinerių krova | 3,2 mln TEU (2011 m.) |
| Nuoroda | portoffelixstowe.co.uk |

**Filikstou uostas** – jūrinis uostas Anglijoje, Jungtinėje Karalystėje. Užimčiausias konteinerinis uostas šalyje ir 7-as Europoje (2011 m. duomenys).

2019 m. duomenimis 7-as pagal užimtumą šalyje.

## Istorija

1875 m. uostas pradėjo savo veiklą. Uostą visuomet valdė privačios kompanijos. 1967 m. Filikstou uoste atidarytas pirmasis Jungtinės Karalystės konteinerinis terminalas.

## Susisiekimo infrastruktūra

Uostas sujungtas su vienu iš pagrindinių Anglijos magistralinių kelių – A14. 2010 m. uosto valdyba paskelbė finansuosianti A14 magistralės plėtros darbus. Nuo uosto taip pat nutiesta papildoma geležinkelio atšaka, kuri prijungta prie Birmingamo–Piterboro geležinkelio.

## Šaltiniai

## Nuorodos

* Oficiali svetainė
# Kintana Roo

| Kintana Roo Quintana Roo |
| --- |
|

|  |  |
| --- | --- |
|  |  |
|  |  |
|  |

 |
|  |
| Laiko juosta: (UTC-6) ------ vasaros: (UTC-5) |
|  |
| **Valstybė** |  Meksika |
| **Administracinis centras** | Četumalis |
|  |
| **Gyventojų** (2020) | 1 857 985 |
| **Plotas** | 42 361 km² |
| **Tankumas** (2020) | 44 žm./km² |
|  |
| **ISO 3166-2** | MX-ROO |

**Kintana Roo** (isp. *Quintana Roo*) – valstija pietrytinėje Meksikos dalyje, Jukatano pusiasalyje. Jos sostinė yra Četumalis.

## Geografija

Valstija ribojasi: pietuose – su Belizu, vakaruose – su Kampeče, šiaurėje – su Jukatanu. Iš rytų skalauja Karibų jūra. Pakrantėje valstijai priklauso keletas salų – Kosumelis, Činčoro bankos salelės, Moterų sala, Holbokso, Kontojaus salos.

Kintana Roo paviršių sudaro karstinė lyguma. Aukščiausia valstijos vieta – 230 m (El Čaro k.). Lygumai būdingos požeminės upės, karstiniai ežerai (senotai) bei sudėtingi požeminiai urvai ir labirintai. Čia susiformavusi pasaulyje ilgiausių povandeninių Oš Bel Ha urvų sistema. Pietryčiuose plyti pelkynai. Kranto linija raižyta, daug įlankų, užutėkių, lagūnų (Četumalio, Espiritu Santo, Asensjono). Vietomis pakrantes supa koraliniai rifai. Kintano Roo būdingas tropinis, drėgnas ir karštas klimatas. Vidutinė metinė temperatūra 26 °C. Liūčių laikotarpis tęsiasi nuo gegužės iki spalio, nors neretai užsitęsia ir iki sausio. Sausasis laikotarpis būna tarp vasario ir gegužės. Didžiąją valstijos dalį dengia tropinės džiunglės. Dėl karstinio reljefo Kintana Roo praktiškai nėra ilgesnių paviršinių upių, tik pasienyje su Belizu teka Hondas. Didžiausias ežeras – Bakalaras.

## Kultūra

Senovėje Kintana Roo teritorijoje klestėjo majų civilizacija. Yra išlikę majų miestų griuvėsiai: Škaretas, Koba, Kohuniličas, Tulumas, San Chervasijas ir kt. Pakrančių regionuose išvystytas turizmas. Yra Sian Kaano gamtos rezervatas, įtrauktas į UNESCO pasaulio paveldo sąrašą.

## Didžiausi miestai

* Kankunas – 888,7 tūkst. gyv. (2020 m.)
* Plaja del Karmenas – 304,9
* Četumalis – 169,0
* Kosumelis – 84,5
* Tulumas – 33,3
* Felipe Kariljo Puertas – 30,7
* Puerto Aventurasas – 22,8
* Alfredo V. Bonfilis – 19,7
* Puerto Morelosas – 19,2

Sian Kaanas
## Šaltiniai

|  |  |
| --- | --- |
|  **Meksikos valstijos** |  |
|
Agvaskaljentesas | Chaliskas | Čiapasas | Čihuahua | Durangas | Gereras | Gvanachuatas | Hidalgas | Jukatanas | Kampečė | Keretaras | Kintana Roo | Koahuila | Kolima | Meksikas | Mičoakanas | Morelosas | Najaritas | Nuevo Leonas | Oachaka | Puebla | Sakatekasas | San Luis Potosi | Sinaloa | Sonora | Tabaskas | Tamaulipasas | Tlaskala | Verakrusas | Žemutinė Kalifornija | Žemutinė Pietų Kalifornija |
|  |
# Svalbardo sutartis

Sutartį pasirašiusios šalys
**Svalbardo sutartis** (arba Špicbergeno sutartis) – Svalbardo salyno valstybinės priklausomybės ir statuso nustatymo problema po I pasaulinio karo.

Iki I pasaulinio karo Svalbardo salyno ir didžiausios jo salos – Špicbergeno valstybinė priklausomybė nustatyta nebuvo. Į suvereno teises čia pretendavo Norvegija, tačiau tam tikrų interesų turėjo ir kitos valstybės. Špicbergeno klausimas buvo svarstomas Paryžiaus taikos derybose, o 1920 m. vasario 9 d. buvo pasirašyta Svalbardo sutartis. Be Norvegijos, ją pasirašė dar ir Prancūzija, Italija, Didžioji Britanija, Danija, Švedija, Nyderlandai, JAV, Australija, Kanada, Japonija. Viena vertus, Svalbardo salynas buvo pripažintas sudėtine Norvegijos karalystės dalimi ir demilitarizuota zona. Tačiau buvo numatyta, kad visos valstybės-signatarės gali salyno teritorijoje laisvai užsiimti žvejybine, pramonine, kalnakasybos, prekybine ir moksline-tiriamąja veikla. Jau pasirašant sutartį buvo numatyta, kad teisę prisijungti gauna Rusija, kai tik jos vyriausybė bus pripažinta. Tarybų Sąjunga prisijungė prie sutarties 1924 m. ir iškart pasinaudojo sutarties teikiamais privalumais, įrengdama čia anglies kasyklas ir nuolatinę angliakasių gyvenvietę, tebeveikiančias iki pat šių dienų.

## Šaltiniai
# Ameboidiniai

| Amoebozoa |
| --- |
|  *Arcella* sp. |
| Mokslinė klasifikacija |
|

|  |  |
| --- | --- |
| Karalystė: | Pirmuonys *( Protista)* |
| Tipas: | Ameboidiniai *( Amoebozoa)* |

 |

**Ameboidiniai** (*Amoebozoa*) – žiuželių neturintis pirmuonių tipas, kuriam priklauso amebinių (*Amoebidae*) šeima.
# Aleliniai genai

**Aleliniai genai**, **Aleliai** – skirtingi geno variantai, susidarantys dėl mutacijų lytinėse ląstelėse. Tai organizmų paveldimo kintamumo šaltinis.

Diploidiniuose organizmuose aleliniai genai visuomet būna tos pačios homologinių chromosomų poros skirtingose chromosomose ir yra gauti vienas iš tėvo, o kitas - iš motinos.

Aleliniai genai lemia kokio nors konkretaus požymio (spalvos, formos, dydžio) pasireiškimą. Šie genai gali turėti skirtingą poveikį organizmo matomiems išorės požymiams (fenotipui).

Individas, kuris turi tam tikro požymio skirtingus alelius, vadinamas heterozigotiniu, o tas, kurio abu aleliai vienodi - homozigotiniu.

Alelinių genų sąveikos:

1.Visiškas dominavimas - Visiško dominavimo atveju heterozigotų (Aa) fenotipas nesiskiria nuo homozigotų su
dominuojančiais genais (AA) fenotipo. Pvz.: rudos akių spalvos dominavimas mėlynos akių spalvos atžvilgiu.

2. Nevisiškas dominavimas - Heterozigotiniai individai (Aa) yra tarpinio tarp abiejų homozigotų (AA ir aa) fenotipo, todėl heterozigotas galima skirti nuo homozigotų pagal fenotipą. Pvz.: krakmolo grūdelių forma.

3. Superdominavimas - Heterozigotiniai organizmai (Aa) požymių išsivystymu pralenkia abu homozigotinius
tėvus (AA ir aa). Pvz.: Pjautuvinė anemija. Heterozigotiniai individai (Aa) asmenys atsparesni maliarijai.

4. Kodominavimas - Sąveikos tarp dominuojančių genų praktiškai nebūna. Heterozigotiniame individe yra abiejų kodominuojančių genų veiklos produktų. Pvz.: AB0 ir MN kraujo grupių paveldėjimas.
# Gamtiniai ištekliai

**Gamtiniai ištekliai** – natūralūs žmogaus aplinkos komponentai, kuriuos jis naudoja savo poreikių patenkinimui. Jiems priskiriama vertė susijusi su medžiagos/energijos paplitimu ir jos paklausa. Pvz., šiems ištekliams priskiriama saulės energija, oras, vanduo, dirvožemis, miškai, naudingosios iškasenos (pvz., nafta, metalų rūdos, durpės), kraštovaizdis, kt.

Statybininkų kaimelis prie Jamburgo dujų telkinio Sibire (1986 m.)
Gamtiniai ištekliai gali būti atsinaujinantys ir neatsinaujinantys.

Žemės gelmėse aptinkamos iškasenos ir kiti gamtiniai ištekliai dažnai lemia šalies vietą pasaulio ekonomikoje. Kai nesirūpinama alternatyvomis bei išteklių apsauga ir racionaliu naudojimu, ištekliai gali išsekti, o tai gali būti skurdo, neramumų ir karinių konfliktų priežastis.

Pastaraisiais metais dėl gamtinio kapitalo nykimo vis daugiau kalbama apie tvarios plėtros svarbą. Pvz., nepaliesti atogrąžų miškai pasižymi nepaprastai didele bioįvairove ir jų naikinimas reiškia nesugrąžinamus pasaulio genetinio gamtinio kapitalo nuostolius.

## Svarba

Ankstyvuoju žmonijos veiklos laikotarpiu gamtos ištekliai buvo svarbiausi. Šiais laikais jų reikšmė išlieka taip pat labai svarbi. Gausių gamtos išteklių turinčios šalys: (Japonija, Pietų Korėja) sukūrė ekonomiškai stiprias valstybės. Visgi kai kurios atsiliekančios šalys, kuriose gausu gamtos gėrybių, skendi skolose. Gamtos ištekliai kartu su žmonių sukurtais ištekliais daro įtaka dabartiniam pasaulio ūkiui ir jo geografijai.

## Skirstymas

Gamtos ištekliai gali būti grupuojami pagal įvairius požymius, tačiau labiausiai paplitusi yra gamtinė klasifikacija. Pagal ją gamtos ištekliai skirstomi į mineralinius, žemės, sausumos, vandenų, Pasaulio vandenynų, biologinius, klimato.

## Gamtiniai ištekliai Lietuvoje

Pagrindiniai gamtiniai ištekliai – smėlis, molis, žvyras, taip pat yra apie 1,6 milijonų m³ naftos, pietrytiniuose rajonuose – geležies rūda ir granitas.

| Gamtinių išteklių prekių produkcija Lietuvoje (tonos, 2008 m.) |
| --- |
| Cementas | 1075581 |
| Molis ir statybiniai skalūnai | 624470 |
| Smulkus granitas | 810000 |
| Akmens skalda | 6896987 |
| Dolomitas | 4752 |
| Akmens miltai ir granulės | 15538 |
| Klintis | 1625089 |
| Durpės | 537000 |
| Nafta | 127658 |
| Smėlis ir žvyras | 9469411 |
| Kvarcinis smėlis | 38300 |
| Siera | 73870 |
| Sieros rūgštis | 686 |

## Šaltiniai
# Musulmonų kalendorius

| Musulmonų kalendorius |
| --- |
|  |
| Musulmonų šalys |
| Pradėtas naudoti | VII a. |
|  |
| Tipas | Mėnulio |
| Dienų metuose | 354 |
| **Mėnuo prasideda** | jaunatis |
| Mėnesių metuose | 12 |
| Datos pagal Grigaliaus kalendorių |
| Metų pradžia | kintanti |
| Naudojamos eros |
| Hidžros era (A.H.) (Hidžra) | 622 |
|  |

**Musulmonų kalendorius** (arab.  التقويم الهجري  Mėnulio arba Hidžros kalendorius) – kalendorius, paremtas matomu mėnulio judėjimu aplink žemę.

Metus sudaro 12 mėnesių. Kadangi mėnulis aplink žemę apskrieja apytikriai per 29,53 dienos, musulmoniški metai turi tik 354 dienas (12 x 29,53=354,36). Taigi, metai yra maždaug 11 dienų trumpesni nei mums įprasto Grigaliaus kalendoriaus.

Metai yra skaičiuojami nuo Mahometo ir jo pasekėjų persikėlimo iš Mekos į Mediną dienos, pagal Grigaliaus kalendorių tai yra 622 metų liepos 16 d.

Pagal šį kalendorių yra nustatomos visos musulmonų religinės šventės. Kai kuriose islamiškose šalyse (pvz., Saudo Arabijoje) jis naudojamas ir kaip oficialus kalendorius.

## Nuorodos

* Musulmonų ir žydų kalendorių panašumai.
* Musulmonų ar mėnulio kalendorius?
# Tarptautinė sanskrito alfabeto transliteracija

**Tarptautinė sanskrito abėcėlės transliteracija** (angl. *International Alphabet of Sanskrit Transliteration*, santr. *IAST*) – akademinis sanskrito ir kitų Indijos kalbų simbolių perrašymo lotyniškais simboliais standartas. Ši sistema sukurta pagal schemą, kuri buvo pasiūlyta dar XIX amžiuje, ją 1894 m. rugsėjo mėn. oficialiai patvirtino Ženevos Orientalistų kongreso perrašos komitetas.

## Sistema ir klasifikacija

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

Balsiai ir kodos| **Devanagari** | Perraša | Kategorija |
| --- | --- | --- |
| अ | a | A | vienbalsiai |
| आ | ā | Ā |
| इ | i | I |
| ई | ī | Ī |
| उ | u | U |
| ऊ | ū | Ū |
| ऋ | ṛ | Ṛ | sklandieji priebalsiai |
| ॠ | ṝ | Ṝ |
| ऌ | ḷ | Ḷ |
| ॡ | ḹ | Ḹ |
| ए | e | E | dvibalsiai |
| ऐ | ai | Ai |
| ओ | o | O |
| औ | au | Au |
| ं | ṃ | Ṃ | anusvara |
| ः | ḥ | Ḥ | visarga |
| ँ | ˜ |  | čandrabindu |
| ऽ | ' |  | avagraha |

 |  |  |

Priebalsiai| Gomuriniai | Palataliniai | Retrofleksiniai | Dantiniai | Lūpiniai | Kategorija |
| --- | --- | --- | --- | --- | --- |
| क
k  K | च
c  C | ट
ṭ  Ṭ | त
t  T | प
p  P | neaspiruoti priebalsiai |
| ख
kh  Kh | छ
ch  Ch | ठ
ṭh  Ṭh | थ
th  Th | फ
ph  Ph | aspiruoti priebalsiai |
| ग
g  G | ज
j  J | ड
ḍ  Ḍ | द
d  D | ब
b  B | skardieji priebalsiai |
| घ
gh  Gh | झ
jh  Jh | ढ
ḍh  Ḍh | ध
dh  Dh | भ
bh  Bh | šnabždamieji balsiai |
| ङ
ṅ  Ṅ | ञ
ñ  Ñ | ण
ṇ  Ṇ | न
n  N | म
m  M | nosiniai priebalsiai |
| ह
h  H | य
y  Y | र
r  R | ल
l  L | व
v  V | balsingieji priebalsiai |
|   | श
ś  Ś | ष
ṣ  Ṣ | स
s  S |   | pučiamieji priebalsiai |

 |

## Šaltiniai